<classify> UTHUBUTU na kujiamini ndio njia pekee itakayowawezesha wanawake na wasichana kufikia malengo ya usawa wa kijinsia katika ngazi ya maamuzi.Hayo yameelezwa na Naibu Spika wa Bunge, Dk Tulia Ackson katika kongamano la kitaifa kuhusu usawa wa kijinsia katika kutimiza lengo namba 5 na Malengo ya Maendeleo Endelevu.Amesema uthubutu na kujiamini ndio njia pekee itakayowashawishi na kuwawezesha wanawake na wasichana kufikia malengo ya usawa wa kijinsia katika kupata madaraka na kuingia kwenye ngazi za maamuzi kwa maendeleo ya taifa.Dk Tulia amesema pamoja na serikali kuweka mazingira mazuri ya kufikia usawa wa kijinsia, itakuwa ni vigumu kufikia usawa huo kama wanawake na wasichana hawatakuwa na uthubutu, kujiamini na kusaidiana kuinuana wao kwa wao na kuhamasishwa kushiriki katika changuzi mbalimbali zijazo.Kongamano hili la siku moja liloandaliwa na muungano wa asasi za kirai nane na kuwashirikisha wadau kutoka maeneo mbalimbali, lilikuwa na kaulimbiu ya Ongeza ushirikiano kati ya watunga sera na asasi za kiraia ili kukuza usawa.Wanawake tunapaswa kwanza sisi wenyewe kuhamasishana kushiriki kwenye vinyanganyiro mbalimbali vya uongozi kisiasa badala ya kusubiria mazingira mazuri yawekwe, tuache tabia ya kusemana hovyo hasa tunapopanda kwenye majukwaa ya kisasa,alisema.Alisema kuwa wanawake wanapaswa kufanya siasa za kistaarabu pindi wanapopanda kwenye majukwaa ya kisiasa kwani yamejitokeza matukio yanayoonesha wanawake kukatishana tamaa kwa kutoleana kauli chafu ambazo zinakatisha tamaa na kupelekea kukosa nafasi wanazoziomba.Akizungumzia uzoefu alioupata kwa kuwania nafasi ya ubunge mara tatu, Mbunge wa Mtwara vijijini, Hawa Ghasia CCM alisema wanawake wanapaswa kuondoa uwoga ili kusaidia kujiinua katika nafasi za uongozi.Wanawake wakiondoa uwoga na kujitokeza wana uwezo mkubwa wa kushinda kwani katika uchaguzi wa 2015 kati ya wagombea ubunge 21 wanawake walioteuliwa ni wawili tu ambao walikosa nafasi, hapa unaweza kuona jinsi gani wanawake wanaweza kufanya vizuri, kinachotakiwa ni kuondoa woga,alisema.Mbunge wa Kaliua, Magdalena Sakaya CUF alisema yeye alitukanwa matusi ya nguoni wakati wa kampeni, lakini alipambana na kuonesha kujiamini na matokeo yake alipata nafasi ya mwakilishi.Akitoa tamko la pamoja, Sophia Donald kutoka Shirika la Sauti ya Wanawake Ukerewe la mkoani Mwanza, alisema pamoja na Tanzania kupiga hatua kubwa katika uwakilishi wa kisasa kwa wasichana na wanawake ambao sasa ni asilimi 37, bado zinahitajika juhudi zaidi za kufikia asilimia 50.Alisema ili kupiga hatua katika hilo, ni vyema viongozi na watunga sera katika serikali kuimarisha ujumuishaji wa sera, mipango na mikakati katika kuingiza wanawake na wasichana katika ngazi za maamuzi.Mkurugenzi wa asasi isiyokuwa ya kiserikali ya Women Wake Up WOWAP, Fatuma Tawfiq, amesema nafasi za uongozi hazina hati miliki hivyo kila mmoja anaruhusiwa kugombea na kuhimiza wanawake kujitokeza katika uchaguzi wa serikali za mitaa ambao umepangwa kufanyika Novemba 24 mwaka.Mkuu wa Kitengo cha Uchechemuzi kutoka Shirika la FEMNET Kenya, Hellen Apila amesema Tanzania imefanya vizuri katika utekelezaji wa baadhi ya Malengo ya Maendeleo Endelevu ikiwamo suala la usawa wa kijinsia ambapo uwakilishi wa wabunge umefikia asilimia 37.  <topic>: KITAIFA 